APROBACIÓN DA CREACIÓN DO REXISTRO DE FUNCIONARIOS/AS PÚBLICOS/AS HABILITADOS/AS NO CONCELLO DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/12/2021)

A Xunta de Goberno Local, en sesións ordinarias do 17 de xuño de 2021 e do 22 de xullo de 2021, adoptou os acordos seguintes: “PRIMEIRO: Proceder a creación do rexistro electrónico de funcionarios/as públicos/as habilitados/as, para a identificación ou firma electrónica e para a expedición de copias auténticas, en materia de asistencia no uso de medios electrónicos as persoas interesadas no Concello de Vigo. O rexistro vaise a implantar tecnoloxicamente mediante solución ou aplicación informática que garanta en todo caso a seguridade e interoperatibilidade do mesmo. Conxuntamente, dita implantación terá en conta os principios de neutralidade tecnolóxica e de adaptabilidade ao progreso das tecnoloxías e sistemas de comunicacións electrónicas. O rexistro poderá ser incorporado a ferramenta habilit@, unha vez figure dispoñible. SEGUNDO: Determinar que os funcionarios/as habilitados/as designados/as como tales no Anexo I, que forma parte inseparable do presente acordo, exercerán as súas funcións en beneficio das persoas físicas non obrigadas a relacionarse electronicamente, para realizar os trámites oportunos nas oficinas competentes do Concello de Vigo. A designación de novos funcionarios/as habilitados/as realizarase mediante credencial, conforme ao modelo que figura como Anexo II que forma parte inseparable do presente acordo, e alta en ferramenta electrónica. Poderán ser habilitados tanto o persoal funcionario de carreira como o persoal funcionario interino, en servizo activo, aos que se refiren os apartados a) e b) do artigo 8.2 do Real decreto lexislativo 5/2015, de 30 de outubro polo que se aproba o Texto Refundido da Lei do Estatuto Básico do Empregado Público, tendo en conta o artigo 9.2. do antedito texto refundido. Coa excepción dos supostos de modificación, suspensión e/ou baixa no rexistro, o marco temporal da habilitación ten vixencia indefinida, sempre tendo en conta o marco legal de aplicación. Non obstante, dita habilitación pode rá ser revocada, en calquera momento, polo órgano competente para a súa concesión. TERCEI RO: Dispor que o contido do rexistro será o seguinte: O contido actualizado do rexistro deberá figurar en todo momento a disposición das persoas interesadas. Adicionalmente, os datos de altas, baixas e posibles modificacións no rexistro serán notificadas aos respectivos funcionarios, no seu caso. Os datos persoais dos funcionarios/as habilitados/as serán publicados e tratados de acordo coas previsións establecidas na Lei Orgánica 3/2018, de 5 de decembro, de protección de datos persoais e garantía dos dereitos dixitais e, en concreto, coa orientación para a aplicación provisional da disposición adicional sétima da devandita lei, no caso da publicación de documento nacional de identidade, número de identidade de estranxeiro, pasaporte ou documento equivalente. CUARTO: Considerar, de conformidade coa normativa aplicable, como requisito imprescindible para que as citadas persoas interesadas se beneficien da actuación, por substitución, de funcionario/a habilitado/a, que se identifiquen ante o mesmo, verificando a identidade da persoa interesada mediante a comprobación do seu nome e apelidos que consten no documento nacional de identidade ou documento identificativo equivalente, debendo prestar posteriormente consentimento expreso para cada trámite conforme modelo que figura como Anexo III, formando parte inseparable do presente acordo. Das referidas actuacións quedará constancia no correspondente expediente. Así mesmo, o/a funcionario/a habilitado/a entregará á persoa interesada toda a documentación acreditativa do trámite realizado, así como unha copia do documento de consentimento expreso cuberto e asinado, formulario que estará dispoñible na sede electrónica do Concello de Vigo. QUINTO: Establecer que as actuacións e trámites que poderán ser efectuadas mediante funcionario/a público/a habilitado/a, aos efectos de asistencia ás persoas interesadas na identificación e firma electrónica, limítanse ao previsto na lexislación básica sobre procedemento administrativo común, sen que dita acción afecte de ningún xeito ao resto de trámites que correspondan á persoa interesada á que substitúe, tanto nesta Corporación como ante outras Administracións Públicas, nin á vontade, coñecemento ou responsabilidade derivadas das actuacións daquela. Os funcionarios habilitados non terán responsabilidade algunha nin do contido da documentación achegada polas persoas interesadas nin da veracidade do que declaren nin do cumprimento dos requisitos esixidos en cada unha das solicitudes, trámites ou procedementos. SEXTO: Habilitar, con carácter xeral, ao persoal funcionario que presta servizo nas oficinas de asistencia en materia de rexistros do Concello de Vigo aos efectos de asistencia aos interesados/as na identificación e firma electrónica. Adicionalmente, poderase habilitar ao persoal funcionario que presta servizo noutras unidades administrativas con carácter xeral ou, individualizadamente, por causa da tramitación dun determinado procedemento administrativo que así o requira. SÉTIMO: Aprobar os formularios adxuntos ao presente acordo e que forman parte inseparable do mesmo, como Anexos II e III relativos, respectivamente, ao modelo de credencial do funcionario/a habilitado/a expedido polo/a Titular da fe Pública, conforme ao establecido na Lei 7/1985, de 2 de abril, Reguladora das Bases do Réxime Local, e ao consentimento expreso do cidadá para a súa identificación e a autenticación por funcionario/a habilitado/a. O modelo de consentimento expreso figurará a disposición das persoas interesadas na sede electrónica do Concello de Vigo. OITAVO: Dispor que as actuacións de identificación electrónica por substitución farán referencia expresa ao presente acordo e os seus Anexos, como título habilitante acreditativo do cumprimento dos requisitos legalmente esixibles. NOVENO: Incorporar as previsións do presente acordo á sede electrónica do Concello de Vigo. DÉCIMO: Informar que contra a presente resolución poderase interpoñer recurso potestativo de reposición perante o mesmo órgano que a ditou no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo perante o Xulgado do Contencioso-Administrativo de Vigo no prazo de 2 meses a contar dende o día seguinte ao da notificación ou publicación do acto administrativo que poña fin á vía administrativa, nos supostos, termos e condicións do disposto nos artigos 8, 25 e 46 da Lei 29/1998, do 13 de xullo, Reguladora da Xurisdición Contencioso-Administrativa, ou calquera outro que se estime procedente en Dereito.” Anexo I: Inscrición no rexistro público electrónico de funcionarios/as públicos/as habilitados/as do Concello de Vigo Anexo II: Modelo de habilitación de funcionario/a público/a no Concello de Vigo Anexo III: Modelo de consentimento expreso do interesado/a para a súa identificación e autenticación por funcionario/a público/a habilitado/a no Concello de Vigo MDG/mm Vigo, data segundo sinatura electrónica. A XEFA DA ÁREA DE RECURSOS HUMANOS E FORMACIÓN.- Maria Agapita Peydro Atahualpa. A CONCELLEIRA-DELEGADA DA ÁREA DE CONTRATACIÓN, PATRIMONIO E XESTIÓN MUNICIPAL (Delegación competencial por Decreto de 16/04/2021 e acordo da Xunta de Goberno Local de 22/04/2021).- Adexe Peyrona Marcuta